## Pravilnik o načinu vođenja evidencije o promjeni namjene poljoprivrednog zemljišta

### NN 149/2013 (12.12.2013.), Pravilnik o načinu vođenja evidencije o promjeni namjene poljoprivrednog zemljišta

MINISTARSTVO POLJOPRIVREDE

3160

Na temelju članka 21. stavka 3. Zakona o poljoprivrednom zemljištu (»Narodne novine« broj 39/2013), ministar poljoprivrede donosi

PRAVILNIK

O NAČINU VOĐENJA EVIDENCIJE O PROMJENI NAMJENE POLJOPRIVREDNOG ZEMLJIŠTA

Članak 1.

Ovim Pravilnikom propisuje se način vođenja evidencije o promjeni namjene poljoprivrednog zemljišta na području jedinica područne (regionalne) samouprave, odnosno Grada Zagreba i to:

1. po katastarskim kulturama;

2. površini i svrsi zbog koje se mijenja namjena;

3. iznosu plaćene naknade i oslobađanje od plaćanja naknade

Članak 2.

Nadležno upravno tijelo za poslove poljoprivrede jedinice područne (regionalne) samouprave, odnosno Grada Zagreba, obvezno je voditi evidenciju iz članka 1. ovoga Pravilnika posebno za svaku godinu.

Evidencija iz članka 1. točaka 1., 2. i 3. ovoga Pravilnika vodi se prema obrascima 1. i 2. koji su tiskani uz ovaj Pravilnik i čine njegov sastavni dio.

Članak 3.

Nadležno upravno tijelo za poslove poljoprivrede jedinice područne (regionalne) samouprave, odnosno Grada Zagreba, zaključuje evidenciju o poljoprivrednom zemljištu za proteklu godinu najkasnije do 15. siječnja tekuće godine.

Primjerak evidencije nadležno upravno tijelo za poslove poljoprivrede jedinice područne (regionalne) samouprave, odnosno Grada Zagreba, dužno je do 31. siječnja dostaviti ministarstvu nadležnom za poljoprivredu.

Članak 4.

Danom stupanja na snagu ovog Pravilnika prestaje važiti Pravilnik o načinu vođenja evidencija o poljoprivrednom zemljištu (»Narodne novine« broj 37/98).

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/72

Urbroj: 525-07/0800-13-6

Zagreb, 3. prosinca 2013.

Ministar
Tihomir Jakovina, v. r.

Tablica 1.

|  |  |  |  |  |  |  |  |
| --- | --- | --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ŽUPANIJA  GODINA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  POVRŠINA POLJOPRIVREDNOG ZEMLJIŠTA KOJEM SE MIJENJA NAMJENA ( u hektarima), SVRHA PROMJENE NAMJENE POLJOPRIVREDNOG ZEMLJIŠTA I IZNOS PLAĆENE NAKNADE ( u kunama) | | | | | | | |
| POLJOPRIVREDNO ZEMLJIŠTE PO KATASTARSKIM KULTURAMA | STAMBENE GRAĐEVINE | STAMBENO- -POSLOVNE GRAĐEVINE | POSLOVNE GRAĐEVINE | SPORTSKO- -REKREACIJSKE GRAĐEVINE | EKSPLOATACIJA MINERALNIH SIROVINA | OSTALE SVRHE | IZNOS NAKNADE |
| ORANICA I VRT |  |  |  |  |  |  |  |
| VOĆNJAK |  |  |  |  |  |  |  |
| MASLINIK |  |  |  |  |  |  |  |
| VINOGRAD |  |  |  |  |  |  |  |
| LIVADA |  |  |  |  |  |  |  |
| UKUPNO OBRADIVO |  |  |  |  |  |  |  |
| PAŠNJAK |  |  |  |  |  |  |  |
| TRSTICI I BARE |  |  |  |  |  |  |  |
| RIBNJAK |  |  |  |  |  |  |  |
| UKUPNO NEOBRADIVO |  |  |  |  |  |  |  |
| UKUPNO POLJOPRIVREDNO |  |  |  |  |  |  |  |

Tablica 2.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ŽUPANIJA | | | | | | | | | | |
| GODINA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  POVRŠINA POLJOPRIVREDNOG ZEMLJIŠTA KOJEM SE MIJENJA NAMJENA (u hektarima), SVRHA PROMJENE NAMJENE POLJOPRIVREDNOG ZEMLJIŠTA – OSLOBAĐANJE OD PLAĆANJA NAKNADE | | | | | | | | | | |
| POLJOPRIVREDNO ZEMLJIŠTE PO KATASTARSKIM KULTURAMA | VODNE GRAĐEVINE | GOSPOD.GRAĐ. POLJ. I UGOST. TUR. | PROMETNA INFRASTRUKTURA | KOMUNALNA INFRASTRUKTURA | GRAĐEVINE STRAD. U DOM. RATU | PROSVJETNE GRAĐ. ZDRAVSTVENE I SOC. USTANOVE | STAMBENE GRAĐEVINE (do 400 m2) | GRAĐ.U POSL. ZONI ZA POTREBE LOK.  SAMOUPRAVE | POTICANA STANOGRADNJA | GRADNJA GOLF IGRALIŠTA |
| ORANICA I VRT |  |  |  |  |  |  |  |  |  |  |
| VOĆNJAK |  |  |  |  |  |  |  |  |  |  |
| MASLINIK |  |  |  |  |  |  |  |  |  |  |
| VINOGRAD |  |  |  |  |  |  |  |  |  |  |
| LIVADA |  |  |  |  |  |  |  |  |  |  |
| UKUPNO OBRADIVO |  |  |  |  |  |  |  |  |  |  |
| PAŠNJAK |  |  |  |  |  |  |  |  |  |  |
| TRSTICI I BARE | |  |  |  |  |  |  |  |  |  |
| RIBNJAK |  |  |  |  |  |  |  |  |  |  |
| UKUPNO NEOBRADIVO |  |  |  |  |  |  |  |  |  |  |
| UKUPNO POLJOPRIVREDNO |  |  |  |  |  |  |  |  |  |  |

149 12.12.2013 Pravilnik o načinu vođenja evidencije o promjeni namjene poljoprivrednog zemljišta

149 12.12.2013 Pravilnik o načinu vođenja evidencije o promjeni namjene poljoprivrednog zemljišta

Pravilnik, NN 149/2013-3160
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)